_

Az erdő románca

Zúg az erdő, száll a dal,
zengi öreg, fiatal.
Öreg medve, kis bocsok,
dörmögnek a rokonok.
Madár-trilla dala száll,
ezer tücsök muzsikál.
Zümmögnek a bogarak,
csivitelnek madarak.

Fácán kakas kakatol,
róka surran valahol.
Kis pacsirta énekel,
három gólya kelepel,
Cserreg a tarka szarka,
és kottázik a farka.
Sárga rigók fütyülnek,
száraz ágon csücsülnek.

Zengnek szépen, vidáman,
ha összeáll a kánon.
Táncot járnak, ugrálnak,
az erdei tisztáson.
Kergetőznek, fogóznak...
- jer, te leszel a párom -
lakodalmat ülhetünk
mi, többen is a nyáron.

Ősz-manócska arra jár,
újra csendül a dallam.
Zengik az erdő dalát,
ha hasad a hajnal.
Nosza rajta vidáman,
most együtt járjunk táncot,
dallal zengjük, énekeljük,
az erdei románcot.

_______________