_

Tűztánc

Tűztáncát járja a fény
kandallóm fészkéből,
meleg, simogató,
pattogó dallam száll
a parázs méhéből.
A lángoló fának
illata járja át szobámat,
lopakodva lebeg,
terjed széjjel,
ölelkezik csendben
a fény tengerével.
A fény árnyéka
vibrál az ablakon,
jégvirágok olvadnak,
hervadoznak vakon.
Majd megolvadva
csordulnak le csendbe',
mint ha fájó könnyek
temetése lenne.
A tűz is ellobban,
felszáradnak könnyek,
a meleg átölel,
lelkem így lesz könnyebb.

_______________