_

Bogárnyi fénnyel

Muzsikál a tücsök,
részeg, ledér ma az este,
imbolyogva jár a fény,
lépésed követve.
Csendben követ téged,
mint tolvaj a társát,
hátad mögött oson,
nehogy mások lássák.
Fény kellene, fény, fény,
e bűnös világnak,
az élet színpadán,
ripacskodó, gőgös
statisztáknak.
Muzsikál a tücsök,
néki van még lelke,
s a szentjánosbogár
világít felette.
Én is botorkálok,
a sötét éjszakába',
egy kis fényt szeretnék
vinni e világba.

_______________