_

Kutya lakodalom

Mi ez a nagy sokadalom?
Ez a kutya lakodalom.
Házasodik Snupi kutya,
el is megyek a lagziba.

Nagy a sürgés, forgás, mozgás,
kerítés is füstölt kolbász.
Erdő szélen áll a bál,
a vén Bodri táncot jár.

Agár volt a gyorsfutár,
Bodri a bográcsos.
Vőféj is van tekintélyes,
Bernáthegyi Ákos.

Pincsi kutyák énekeltek
lakodalmas éneket.
Pásztor Puli terelgette,
be a vendég sereget.

Boldog volt a kis buldog is,
úgy ropta a táncot.
Keringőztek csárdást jártak,
csörgették a láncot.

Éjfél után kutya népség,
ugatta a Holdat.
Uszkár Oszkár vonyítása,
verte fel a házat.

_______________