_

Önvizsgálat

Korán reggel meditálok.
Mi mozgatja a világot?
Porból fogant porszem élet,
van felelet, miért élek?

Mit csinálok, milyen vagyok,
hogyan telnek el a napok?
Mi ébreszti fel a Napot,
és a csillag miért ragyog?

Miért éppen ilyen vagyok,
szeretetre miért vágyom?
Véletlen, vagy kézben hordom,
mi alakítja a sorsom?

Szép csendesen meditálok,
válaszra már nem is várok.
A Jóisten segít nekem,
minden percben itt van velem.

Lelkem ma már ezért nyugodt,
megbecsülök minden napot.
Megköszönöm amit kapok,
azt, hogy éppen EMBER vagyok.

_______________