_

Mondd miért?

Mondd miért is gömbölyű a Föld,
érzed-e, hogy nyugtató a zöld?
Mondd miért is göröngyös az út,
miért van az, hogy kiszárad a kút?

Hová vezet a kanyargós út,
meddig kísért még engem a múlt?
Hegyek csúcsán, felhőben járnék,
búvó patakkal mélybe szállnék.

Egyszer én sínen is lehetnék,
de ijesztenek vakvágányok.
Sirályok sírnak a fejem felett,
mint torz hangú csalogányok.

Halasi Éva: Mondd miért?

_______________