_

Több kell

Nekem több kell!
Több kell, mint koldusnak egy szelet kenyér,
mint hajléktalan fölé egy fedél,
mint könnyező embernek a vigasz,
mint fagyott földnek a kócos tavasz.
Nekem több kell!
Több kell, mint vadnak az erdők mély zuga,
mint korgó gyomornak bőséges vacsora,
mint felhős égnek a Nap sugara,
mint évszaknak a gyümölcsöt érlelő nyara.
Nekem több kell!
Több kell, mint a szerelemnek dala,
mint hontalan embernek az édes Haza,
mint a béna embernek, hogy újra járjon,
mint törött szárnyú madárnak, hogy a levegőbe szálljon.
Nekem több kell!
Több kell, sokkal több kell!
Nekem kell a Jóisten szava!
Segítsen, hadd legyek hűséges fia.
Míg élek Ő fogja mindkét kezem,
maradjon örökre mindig velem.
Ha majdan utamnak végére érek,
engedje meg, hogy hozzá térjek.

Halasi Éva: Több kell

_______________